Πολίνα

Σκέφτομαι να δημιουργήσω ένα σενάριο για κάποιον από τους παγκόσμιους πολέμους σε συνδυασμό με τη θεματική ενότητα ειρήνη -πόλεμος της Γ΄γυμνασίου.

Φύλλο εργασίας σχετικά με την 5η ενότητα της Νεοελληνικής Γλώσσας Β΄ Γυμνασίου (αφορά στη σύνταξη βιογραφικού σημειώματος). Εκπονήθηκε μετά τη συζήτηση με την Έλενα και την Πόπη. Κάθε σχόλιο ευπρόσδεκτο...

Aγγελίες.doc

Πολίνα το σενάριο που σχεδίασες είναι πολύ καλό ως προς τις συνθήκες αυθεντικής επικοινωνίας για τη διδασκαλία της γλώσσας που υποστηρίζει. Χρειάζεται όμως ιδιαίτερη προσοχή στο σχεδιασμό του φύλλου εργασίας. Το φύλλο εργασίας πρέπει να λειτουργεί ως σκαλωσιά για το μαθητή. Πρέπει να δείχνει τα βήματα στο παιδί. Στη συγκεκριμένη περίπτωση πρέπει να γίνει υπενθύμιση στους μαθητές να ανακαλέσουν στη μνήμη τους τις γνώσεις που έχουν σχετικά με το βιογραφικό σημείωμα. Επίσης πρέπει να γίνονται σαφή από την αρχή τα κριτήρια αξιολόγησης της εργασίας για να οργανώσει κατάλληλα το παιδί τη δουλειά του και για να είναι σε θέση και να την αξιολογήσει(μεταγνωστικές δεξιότητες).

Σας καταθέτω την τελική σκέψη για το σενάριο που θα εκπονήσω. Θα αφορά στο προσφυγικό ζήτημα και θα εκπονηθεί στο πλάισιο του μαθήματος της Ιστορίας Γ΄Γυμνασίου, στην ενότητα για τον Μικρασιατικό Πόλεμο-Καταστροφή. Παραθέτω στη συνέχεια μια σειρά από ερωτήσεις- δραστηριότητες που θεωρώ ενδιαφέρουσες. Περιμένω τα σχόλια και τις ιδέες σας, ιδίως όσον αφορά τον τρόπο με τον οποίο θα κατανεμηθούν οι εργασίες σε ομάδες. Θα μπορούσα να ζητήσω από όλες τις ομάδες να κάνουν τα ίδια πράγματα; __Ερωτήσεις-δραστηριότητες:__ Τι σημαίνει να είναι κανείς πρόσφυγας (οι Μικρασιάτες πρόσφυγες εμπίπτουν στον ορισμό που δόθηκε το 1951 με τη Συνθήκη της Γενεύης; ) Να εντοπίσουν και να χρωματίσουν σε χάρτη περιοχές της Ελλάδας, στις οποίες εγκαταστάθηκαν οι πρόσφυγες μετά και τη Συνθήκη της Λωζάννης). Να καταγράψουν τα μέτρα των ελληνικών κυβερνήσεων που αποσκοπούσαν στην ανακούφιση των προσφύγων. Να καταγράψουν τις δυσκολίες που βίωσαν οι πρόσφυγες. Να καταγράψουν τη στάση των γηγενών, και να κάνουν υποθέσεις για τα αίτια της επιφυλακτικότητας αλλά και της εχθρότητας με την οποία αντιμετώπισαν οι ντόπιοι τους πρόσφυγες, αξιοποιώντας και όσα έχουμε πει στο μάθημα της Ν.Ε. Γλώσσας για την ξενοφοβία και τα κοινωνικά στερεότυπα. Να καταγράψουν τη συμβολή των μικρασιατών στην πνευματική, κοινωνική και οικονομική ζωή των περιοχών όπου εγκαταστάθηκαν και της χώρας στο σύνολό της.
 * Χριστός Ανέστη - Χρόνια πολλά και καλά σε όλους.**

//Τελικά θα ήθελα να δημιουργήσουν **ένα** από τα ακόλουθα κείμενα://
 * Μια επιστολή** την οποία στέλνει ένας πρόσφυγας σε συγγενή του που ζει εδώ και χρόνια στην Αμερική και περιγράφει την εγκατάσταση και τις δυσκολίες της, μιλώντας για τη βοήθεια από τη μεριά της πολιτείας, τους φόβους και τις ελπίδες του. Η επιστολή θα μπορούσε να είναι εμπλουτισμένη με φωτογραφίες της ζωής πριν και μετά, ίσως...
 * Ένα άρθρο-αφιέρωμα** για τη σχολική εφημερίδα, στο οποίο οι μαθητές- δημοσιογράφοι να παρουσιάζουν την προσφορά των Μικρασιατών σε κάποιον από τους τομείς που έχουν επεξεργαστεί προηγουμένως.
 * Ένα άρθρο-αφιέρωμα** για τη σχολική εφημερίδα, στο οποίο οι μαθητές- δημοσιογράφοι, συνδυάζοντας επιλεγμένες φωτογραφίες, τραγούδια ή αποσπάσματα από λογοτεχνικά έργα, να σχολιάσουν τις δυσκολίες και την πίκρα της προσφυγιάς αλλά και το δυναμισμό και τη δημιουργικότητα των προσφύγων.

Κι ένας τελικός προβληματισμός: Δεν ξέρω κατά πόσο αξιοποιώ τις ΤΠΕ στο έπακρο, όμως στην αίθουσα της πληροφορικής θα έχουμε πρόσβαση μόνο για 2 ώρες. Γι΄αυτό, σκέφτηκα η έρευνα να στηριχτεί στο διαδίκτυο και στο υλικό επιλεγμένων τόπων, όμως το τελικό "προϊόν" να μην προϋποθέτει τη χρήση Η/Υ, αν θέλω να είμαι ρεαλίστρια...

Πληροφορίες σχετικά με το σενάριο για συμπλήρωση φόρμας [|Πρακτική άσκηση.doc] Ιδού τα φύλλα εργασίας του σεναρίου για το μικρασιατικό ελληνισμό και την προσφυγιά: [|Μικρασιατικός ελληνισμός πριν και μετά 1922, φύλλο Γ.doc], [|Μικρασιατικός ελληνισμός πριν και μετά 1922, φύλλο Β.doc] , [|Μικρασιατικός ελληνισμός πριν και μετά 1922, φύλλο Α.doc] [|Φύλλο αξιολόγησης.doc] [|ΣΕΝΑΡΙΟ-ΠΡΟΣΦΥΓΙΑ.doc]